Melanesya

Ang Melanesia o Melanesya ay isang rehiyon na matatagpuan sa timog ng Micronesia, kanluran ng Polynesia, hilagang-silangan ng Australya, at silangan ng Kapuluang Malay. Ito ay matatagpuan sa bandang timog-kanlurang bahagi ng Pasipiko. Ang mga pangunahing bahagi nito ay ang Isla ng Bagong Ginea, Bagong Kaledonya, Fiji, Kapuluang Solomon, Kapuluan sa Kipot ng Torres sa Australya at Vanuatu. Ang rehiyon ay matatagpuan sa timog-kanluran ng Singsing na Apoy ng Pasipiko.

Ang mga unang tao sa Melanesya ay Asyatiko. Ang unang paglapag ng mga tao sa rehiyon ay noong 50,000 hanggang 60,000 taong nakalipas, sa isla ng Bagong Ginea. Ang mga unang taong nanirahan doon ay mga Papuan. Sumunod na nakarating ang mga tao sa Kapuluang Solomon mula sa Isla ng Bismarck, mahigit 30000 BC hanggang 28000 BC ng mga taong Papuan. Noong mahigit 1600 BC, nakaabot sa Bagong Kaledonya ng mga taong Lapita. Noong mahigit 1500 BC ay dumating sila sa Vanuatu at Fiji, pareho ng mga taong Lapita.

Ang rehiyong ito ay naglalaman ng isa sa pinakamalaking natitirang rainforest na lugar sa mundo sa bansang Papua Bagong Ginea. Naglalaman ito ng 2000 isla, kasama na ang pinakamalaking isla sa rehiyon, ang Bagong Ginea, na itinuturing bilang ikalawa sa pinakamalaking isla sa buong mundo, na pinapangunahan ng Greenland.

 Etimolohiya 
Ang pangalang Melanesya ay nagmula sa salitang Antiguong Griyegong μέλας (mélas) na nagmula sa Proto-Helenikong salita na *mélās na ang ibig-sabihin ay "itim", at νῆσος (nísos) na ang ibig-sabihin naman ay "isla", na nangangahulugang "mga isla ng itim [na mga tao]", bilang pantukoy sa maitim na balat ng mga naninirahang tao rito.

 Mga Sanggunian 

Kategorya:Heograpiya